
Līgums Nr. ŠN 2024/21
Izpildītāja līguma nr. RN-200/24
Par tehniskās apsardzes nodrošināšanu, apsardzes tehnisko sistēmas apkopi un remontu Alūksnē, Valkā, Cēsīs


	Rīgā
	Līguma datums ir pēdējā pievienotā drošā 
elektroniskā paraksta un tā laika zīmoga datums



VSIA „Šampētera nams”, reģistrācijas Nr. 50003000771 (turpmāk – Pasūtītājs), kuru saskaņā ar      statūtiem pārstāv tās valdes locekle Kristīne Krūmiņa, no vienas puses, un
SIA “Mega Sargs” reģistrācijas Nr. 40003575463 (turpmāk – Izpildītājs), kuru saskaņā ar statūtiem pārstāv tās valdes locekle Danute Ambaine, no otras puses
abas puses kopā un katra puse atsevišķi (turpmāk – Puse(-s)), pamatojoties uz iepirkuma “Tehniskās apsardzes nodrošināšana, apsardzes sistēmu apkope un remonts”, identifikācijas Nr. ŠN 2023/17-TAN, (turpmāk – Iepirkums), 2. daļas rezultātiem noslēdz šādu līgumu:

1. LĪGUMĀ LIETOTIE TERMINI
1.1. Pasūtītājs – VSIA „Šampētera nams”, reģistrācijas Nr. 50003000771.
1.2. Izpildītājs - SIA “Mega Sargs”,  reģistrācijas Nr. 40003575463.
1.3. Līgums – šis, starp Pusēm noslēgtais līgums.
1.4. Puse / Puses  – Pasūtītājs vai Izpildītājs vai abi kopā.
1.5. Objekts / Objekti – Pakalpojuma sniegšanas vietas (norādītas Līguma 1. pielikumā).
1.6. Sistēmas – Objektos uzstādītas apsardzes tehniskās sistēmas (t.sk. tehniskās apsardzes signalizācijas, trauksmes pogas, ugunsdrošības signalizācijas, ugunsgrēka balss izziņošanas, durvju piekļuves kontroles, videonovērošanas sistēmas). Katrā Objektā uzstādītās sistēmas veids un apraksts norādīts Tehniskajā specifikācijā Līguma __.pielikumā.
1.7. Pakalpojumi – saskaņā ar Tehnisko specifikāciju un tajā noteiktajā kārtībā veikta:
1.7.1. [bookmark: _Hlk29396680]Objektu tehniskā apsardze tiek veikta, lai nodrošinātu Objektu un Objektos esošo materiālo vērtību saglabāšanu, drošību un sabiedrisko kārtību, izmantojot apsardzes vadības centru ar monitoringa un trauksmes signālu uztveršanas pulti (turpmāk — apsardzes vadības centrs), kurai ir pieslēgta un kas saņem signālu no apsargājamā objektā ierīkotās apsardzes tehniskās sistēmas (Sistēmas), lai nodrošinātu nepārtrauktu apsardzes vadības centra darbību un apsardzes darbinieka vai apsardzes darbinieku mobilās grupas ierašanos apsargājamā objektā ne vēlāk kā 7 (septiņu) minūšu laikā pēc apsardzes vadības centra informācijas (trauksmes signāla) saņemšanas;
1.7.2. Objektu apsardzes tehnisko sistēmu (tehniskās apsardzes signalizācijas sistēmai, ugunsdrošības signalizācijas sistēmai, balss izziņošanas sistēmai, durvju piekļuves kontroles sistēmai, videonovērošanas sistēmai un tehniskās apsardzes sistēmas trauksmes pogām (tsk. nodrošināšana). (norāda, kas attiecināms). apkalpošana, nodrošinot Sistēmu nepārtrauktu darbību, veicot to tehnisko apkopi un remontu, novēršot Sistēmu avārijas, defektus, kā arī nodrošinot konsultāciju sniegšanu par attiecīgiem jautājumiem.
1.8. PVN - pievienotās vērtības nodoklis.
1.9. Pakalpojumu nodošanas - pieņemšanas akts – akts, ko Izpildītājs sagatavo, paraksta un iesniedz Pasūtītājam par sniegtajiem Pakalpojumiem iepriekšējā mēnesī.
1.10. Tehniskā specifikācija – Pasūtītāja noteiktās Pakalpojumu tehniskās un organizatoriskās prasības, kas pievienotas Līguma 1. pielikumā.
1.11. Finanšu piedāvājums – Izpildītāja iesniegtās Pakalpojumu cenas, kas pievienotas Līguma 2. pielikumā. Finanšu piedāvājumā norādītajās cenās ir ietvertas visas izmaksas, kas saistītas ar visu Pakalpojumu izpildi, tajā skaitā darbinieku darba algas, transports, inventārs, tehnika,  civiltiesiskās atbildības apdrošināšanas polises, nodokļi (izņemot PVN), nodevas, izmaksas nepieciešamo atļauju iegūšanai no trešajām personām, un visas citas ar Līguma savlaicīgu un kvalitatīvu izpildi saistītās izmaksas, ja vien šāda samaksa saskaņā ar Līguma noteikumiem netiek veikta atsevišķi. Finanšu piedāvājumā norādītajās Pakalpojumu cenās ir iekļauti visi iespējamie riski, kas saistīti ar tirgus svārstībām Līguma izpildes laikā, un tās ir fiksētas uz visu Līguma izpildes laiku.
1.12. Apakšuzņēmējs – Izpildītāja nolīgta persona vai savukārt tās nolīgta persona, kura veic darbus vai sniedz pakalpojumus Līgumā paredzēto Pakalpojumu izpildei.
1.13. Nepārvarama vara - notikumi, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, un citi apstākļi, kas neiekļaujas Pušu iespējamās kontroles robežās u.c.).

2. LĪGUMA PRIEKŠMETS
2.1. Pasūtītājs uzdod un Izpildītājs veic tehniskās apsardzes nodrošināšanu un apsardzes tehnisko sistēmu (Sistēmu) apkalpošanas pakalpojumus Līguma 1. pielikumā norādītajos Pasūtītāja Objektos.
2.2. Izpildītājam Pakalpojumi jāsniedz, ievērojot Līgumu, Tehnisko specifikāciju, Finanšu piedāvājumu, citus Līguma pielikumus un Latvijas Republikā spēkā esošos normatīvos aktus.
2.3. Līguma darbības laikā Pasūtītājs pēc nepieciešamības ir tiesīgs mainīt Pakalpojumu sniegšanas vietas, palielināt, vai samazināt Pakalpojuma sniegšanas apjomu.
2.4. Tehniskās apsardzes pakalpojuma apraksts, t.sk. apsardzes darbinieku mobilās grupas reakcijas laiks uz trauksmes signālu norādīts Līguma 1.7.1.punktā un Tehniskajā specifikācijā Līguma 3. pielikumā. 
2.5. Apsardzes tehnisko sistēmu (t.sk. tehniskās apsardzes signalizācijas, trauksmes pogas, ugunsdrošības signalizācijas, ugunsgrēka balss izziņošanas, durvju piekļuves kontroles, videonovērošanas sistēmas (norāda, kas attiecināms) apkalpošanas un remonta nosacījumi norādīti Tehniskajā specifikācijā (Līguma 1. pielikums). 

3. LĪGUMA SUMMA UN NORĒĶINU KĀRTĪBA
3.1. [bookmark: _Hlk524429012]Plānotā provizoriskā Līguma summa Līguma darbības laikā ir 20 000 EUR (divdesmit tūkstoši euro un 00 centi) bez PVN. Papildus Līguma summai  Pasūtītājs maksā pievienotās vērtības nodokli (turpmāk – PVN) Latvijas Republikā spēkā esošajos normatīvajos aktos noteiktajā apmērā. Pasūtītājs ir tiesīgs neizmantot visu kopējo Līguma summu.
3.2. Pasūtītājs veic apmaksu par Izpildītāja  pakalpojumiem saskaņā ar Finanšu piedāvājumu, Līguma 4. pielikums.
3.3. [bookmark: _Hlk29391181]Līgumā atrunātajos gadījumos Pasūtītājs atsevišķi apmaksā Izpildītājam Sistēmas remontam nepieciešamo detaļu iegādi un nomaiņu, iepriekš saskaņojot ar Pasūtītāju to izmaksas un remonta veikšanas nepieciešamību.
3.4. PVN tiek aprēķināts atbilstoši Latvijas Republikā spēkā esošajam normatīvajam regulējumam, kas nosaka PVN apmēru.
3.5. Par sniegtajiem pakalpojumiem un ar Pakalpojumu nodošanas - pieņemšanas aktu pieņemtiem Pakalpojumiem Pasūtītājs maksā Pakalpojumu maksu reizi mēnesī saskaņā ar Izpildītāja izrakstīto rēķinu, pārskaitot naudu uz Izpildītāja norādīto bankas kontu 30 (trīsdesmit) darba dienu laikā no attiecīgā rēķina saņemšanas dienas. Pamats rēķina izrakstīšanai ir abpusēji parakstīts Pakalpojumu ikmēneša nodošanas - pieņemšanas akts.
3.6. Izpildītājs iesniedz rēķinu par iepriekšējā mēnesī sniegtajiem Pakalpojumiem līdz sekojošā mēneša 15. (piecpadsmitajam) datumam.
3.7. Puses vienojas, ka Izpildītājs iesniedz rēķinu, nosūtot to uz Pasūtītāja elektroniskā pasta adresi info@sampeteranams.lv. Izpildītājs, sagatavojot rēķinu, tajā iekļauj informāciju par Līguma datumu, numuru un Objektu. 
3.8. Visi maksājumi tiek veikti ar pārskaitījumu uz Izpildītāja norēķinu kontu. Par samaksas brīdi uzskatāma diena, kad Pasūtītājs devis norādījumu kredītiestādei, kurā atrodas Pasūtītāja norēķinu konts, pārskaitīt uz Izpildītāja norēķinu kontu pieņemšanas – nodošanas aktā un rēķinā norādīto summu.

4. PAKALPOJUMU SNIEGŠANAS, NODOŠANAS UN PIEŅEMŠANAS KĀRTĪBA
4.1. Pakalpojumu sniegšanas nosacījumi un kārtība ir noteikta Tehniskajā specifikācijā (Līguma 1. pielikums).
4.2. Sistēmas remontu un nepieciešamo detaļu piegādi un nomaiņu Izpildītājs veic par Pasūtītāja līdzekļiem, šādu darbu apjomu un izmaksas iepriekš saskaņojot ar Pasūtītāju.
4.3. Remonta un remontam nepieciešamo detaļu cena nedrīkst pārsniegt vidējo attiecīgo darbu un detaļu tirgus cenu.
4.4. Veicot Sistēmas remontu un nepieciešamo detaļu piegādi un nomaiņu, Izpildītājs nodrošina veikto darbu un nomainīto Sistēmas detaļu garantijas termiņu, kas ir noteikts saskaņā ar attiecīgo iekārtu ražotāja noteikto garantiju, taču ne mazāku par 24 (divdesmit četriem) mēnešiem.
4.5. Izpildītie Pakalpojumi tiek pieņemti ar Pakalpojumu nodošanas - pieņemšanas aktu. Pakalpojuma nodošanas un pieņemšanas aktu sagatavo Izpildītājs un iesniedz Pasūtītājam 2 (divos) eksemplāros līdz sekojošā mēneša 5. (piektajam) datumam. 
4.6. Pasūtītājs, saņemot Izpildītāja sagatavoto Pakalpojuma nodošanas - pieņemšanas aktu, 5 (piecu) darba dienu laikā izvērtē Pakalpojumu nodošanas - pieņemšanas aktā norādīto attiecīgo Pakalpojumu atbilstību Līguma un tā pielikumu nosacījumiem.
4.7. Ja Pasūtītājs konstatē, ka sniegtie Pakalpojumi un attiecīgais Pakalpojuma nodošanas un pieņemšanas akts atbilst Līguma un tā pielikumu nosacījumiem, Pakalpojumi ir izpildīti pilnā apmērā un kvalitatīvi, Pasūtītājs paraksta Pakalpojuma nodošanas un pieņemšanas aktu.
4.8. Ja Pasūtītājs konstatē, ka sniegtie Pakalpojumi un attiecīgais Pakalpojuma nodošanas un pieņemšanas akts neatbilst Līguma un tā pielikumu nosacījumiem, Pakalpojumi nav izpildīti pilnā apmērā, nav kvalitatīvi vai Pasūtītājs konstatē citus trūkumus, Pasūtītājs nepieņem Pakalpojumus un iesniedz Izpildītājam attiecīgo pretenziju.
4.9. Ja Pasūtītāja konstatētās Pakalpojumu neatbilstības nav iespējams novērst, Pasūtītājs neparaksta Pakalpojumu nodošanas un pieņemšanas aktu par šiem Pakalpojumiem un neapmaksā tos, piemērojot līgumsodu Līgumā noteiktajā kārtībā.
4.10. Ja Pasūtītāja konstatētās Pakalpojumu neatbilstības ir iespējams novērst, Izpildītājs Pasūtītāja pretenzijā norādītājā termiņā par saviem līdzekļiem novērš Pretenzijā noteiktās neatbilstības un atkārtoti iesniedz Pasūtītājam Pakalpojuma nodošanas un pieņemšanas aktu, ko Pasūtītājs atkārtoti izvērtē, pieņemot vienu no 4.7. vai 4.8.punktā noteiktajiem lēmumiem. Ja Pasūtītājs atkārtoti pieņem 4.8.punktā noteikto lēmumu, Izpildītājs atkārtoti veic šajā punktā noteiktos pienākumus.
4.11. Pasūtītājs ir tiesīgs neparakstīt Pakalpojuma nodošanas un pieņemšanas aktu līdz brīdim, kad Izpildītājs ir novērsis visus Pasūtītāja pretenzijā noteiktos trūkumus un neatbilstības.
4.12. Ja Izpildītājs Pasūtītāja pretenzijā noteiktajā termiņa neizpilda Līguma 4.10. punktā noteiktos pienākumus, Pasūtītājs ir tiesīgs minēto pienākumu izpildei pieaicināt trešās personas. Izdevumus, kas saistīti ar trešo personu pieaicināšanu un Izpildītāja pienākumu izpildi, Pasūtītājs ietur no Izpildītājam izmaksājamiem maksājumiem. Ja Izpildītājam izmaksājamo maksājumu nav vai ar tiem nepietiek, lai segtu šajā punktā minētos izdevumus, Pasūtītājs nosūta Izpildītājam rēķinu, ko Izpildītājs apmaksā 5 (piecu) darba dienu laikā no rēķina nosūtīšanas dienas.
4.13. Par Pakalpojuma pieņemšanas dienu ir atzīstama diena, kad Pasūtītājs ir parakstījis Pakalpojuma nodošanas un pieņemšanas aktu.

5. PASŪTĪTĀJA PIENĀKUMI UN TIESĪBAS 
5.1. Pasūtītāja pienākumi: 
5.1.1. sniegt Izpildītājam nepieciešamās un Pasūtītāja rīcībā esošās ziņas par Sistēmām, kas nepieciešamas Pakalpojumu kvalitatīvai sniegšanai; 
5.1.2. nodrošināt Izpildītāja darbinieku iekļūšanu Objektā, tajā skaitā palīgtelpās (pagrabā, bēniņos, u.c.) Pakalpojumu sniegšanai;
5.1.3. informēt Izpildītāju par Sistēmu defektiem, bojājumiem un novirzēm no uzstādītajiem režīmiem un citām nepilnībām;
5.1.4. Līgumā noteiktajā termiņā izskatīt Izpildītāja Pakalpojumu nodošanas- pieņemšanas aktu un parakstīt to vai arī minētajā termiņā sniegt Izpildītājam pamatotas pretenzijas par sniegtajiem Pakalpojumiem, pretenzijā norādot Pakalpojumu trūkumu novēršanas termiņu;
5.1.5. veikt savlaicīgu samaksu par pilnīgi un kvalitatīvi sniegtajiem Pakalpojumiem atbilstoši Līgumā paredzētiem termiņiem un apjomiem.
5.2. Pasūtītāja tiesības: 
5.2.1. pārbaudīt Izpildītāja saistību izpildi, pieprasīt un saņemt no Izpildītāja informāciju par Pakalpojumu izpildi un dot norādījumus par Pakalpojumu izpildi;
5.2.2. pieaicināt trešo personu Pakalpojumu sastāvā ietilpstošu Sistēmu apkopes un remontdarbu veikšanai, ja Izpildītāja piedāvātās tāmes izmaksas nav saskaņojamas tajā gadījumā, kad tās neatbilst vidējam tirgus cenas līmenim vai Izpildītājs piedāvā neatbilstošus tehniskos risinājumus un Pasūtītājam izrādās taisnība, tad izdevumus par trešo personu sniegtajiem pakalpojumiem sedz Izpildītājs;
5.2.3. nepieņemt Pakalpojumus, ja tie ir sniegti nekvalitatīvi vai nepilnīgi un/vai, ja tie neatbilst Līguma un tā pielikumos noteiktajam, par to rakstiski informējot Izpildītāju;
5.2.4. neapmaksāt Izpildītāja rēķinus par Pakalpojumiem, par kuriem saskaņā ar Līgumā noteikto kārtību Pasūtītājs ir iesniedzis rakstveida pretenziju un nav parakstījis Pakalpojumu nodošanas - pieņemšanas aktu, kā arī gadījumā, ja ir parakstīts Pakalpojumu nodošanas - pieņemšanas akts un līdz tā apmaksai atklājas parakstīšanas brīdī nepamanīti trūkumi;
5.2.5. iesniegt Izpildītājam pretenziju, ja Pakalpojumi tiek sniegti nekvalitatīvi vai neatbilstoši Līguma prasībām, pretenzijā norādot Pakalpojumu trūkumu novēršanas termiņu;
5.2.6. saņemt Līgumā noteikto līgumsodu par Izpildītāja nepienācīgu līgumsaistību izpildi.

6. IZPILDĪTĀJA PIENĀKUMI UN TIESĪBAS
6.1. Izpildītāja pienākumi:
6.1.1. nodrošināt spēkā esošu Izpildītājam izsniegto speciālo atļauju (licenci) apsardzes darbības veikšanai Līguma spēkā esamības laikā atbilstoši spēkā esošo normatīvo aktu nosacījumiem;
6.1.2. uzņemties pilnu materiālo atbildību par Objektam un Pasūtītājam nodarītajiem zaudējumiem un segt visus zaudējumus, kas Izpildītāja, tā darbinieku vai Apakšuzņēmēju darbības vai bezdarbības rezultātā radušies Pasūtītājam vai trešajām personām;
6.1.3. nodrošināt, ka Pakalpojuma izpildē iesaistītie apsardzes darbiniekiem saskaņā ar 2022.gada 8.marta noteikumiem Nr.157 „Noteikumi par valsts valodas zināšanu apjomu, valsts valodas prasmes pārbaudes kārtību un valsts nodevu par valsts valodas prasmes pārbaudi”, valsts valodas zināšanas prasmes atbilst vismaz B līmeņa 2.pakāpei;
6.1.4. līdz katra mēneša 5. (piektajam) datumam iesniegt Pasūtītājam Pakalpojumu nodošanas – pieņemšanas aktu par veiktajiem Pakalpojumiem iepriekšējā mēnesī. 
6.1.5. Pakalpojumus sniegt, nodrošinot netraucētu Objektu lietotāju darbību. Ja ir nepieciešams veikt darbus, kas var apgrūtināt Objektu lietotāju darbību, saskaņot ar Pasūtītāju Pakalpojumu sastāvā ietilpstošo darbību veikšanas laiku;
6.1.6. nekavējoties ziņot Pasūtītājam (ar Pasūtītāju saskaņotā formā) par konstatētājiem Sistēmu defektiem;
6.1.7. atlīdzināt Pasūtītājam, tā darbiniekiem uzliktos administratīvos sodus, ja tie piemēroti normatīvo aktu prasību neizpildīšanas gadījumos no Izpildītāja, tā darbinieku vai apakšuzņēmēju puses;
6.1.8. pienācīgā kvalitātē sniegt Pakalpojumus ar saviem darba rīkiem, resursiem, ierīcēm un darbaspēku, organizēt un veikt Pakalpojuma ietvaros veicamos darbus u.c. uzdevumus, kas nepieciešami Pakalpojumu sniegšanai atbilstoši šī Līguma, Tehniskajai specifikācijai un citu Līguma pielikumu noteikumiem un normatīvajiem aktiem;
6.1.9. pirms Pakalpojuma sniegšanas Objektā saskaņot ar Pasūtītāju Pakalpojumu izpildes laiku un Pakalpojumu izpildes organizatoriskos jautājumus;
6.1.10. nodrošināt, ka Izpildītāja rīcībā ir kvalitatīvai Pakalpojuma sniegšanai nepieciešamais tehniskais aprīkojums (instrumenti, mēraparāti, licencētas programmatūras u.c.), nepieciešamās profesionālās un organizatoriskās spējas;
6.1.11. nodrošināt, ka Pakalpojumu sniegs augsti kvalificēti un attiecīgajā jomā sertificēti speciālisti, kuriem ir visas nepieciešamās atļaujas/sertifikāti/ licences, ja tādas nepieciešamas saskaņā ar normatīvajiem aktiem; 
6.1.12. sniedzot Pakalpojumus, ievērot Līguma, to pielikumu noteikumus, Latvijas Republikā spēkā esošos tiesību aktus, ugunsdrošības prasības, darba drošības noteikumus, Pasūtītāja iekšējās kārtības noteikumus, Objekta lietotāju iekšējos noteikumus un apsardzes noteikumus, kā arī uzņemties atbildību par sekām, kuras varētu iestāties šajā apakšpunktā noteikto noteikumu neievērošanas vai nepienācīgas ievērošanas rezultātā;
6.1.13. informēt Pasūtītāju par Sistēmas defektiem, bojājumiem un novirzēm no uzstādītajiem režīmiem un citām nepilnībām, iesniedzot defektu aktu, iepriekš saskaņojot ar Pasūtītāju defektu aktā norādāmo informāciju;
6.1.14. pēc Pakalpojumu sniegšanas atstāt tīru un sakārtotu Pakalpojumu sniegšanas vietu;
6.1.15. nodrošināt diennakts tālruņa numuru un e-pastu bojājumu pieteikšanai un konsultāciju saņemšanai;
6.1.16. veikt citus Tehniskajā specifikācijā noteiktos pienākumus.
6.2. Izpildītāja tiesības:
6.2.1. Izpildītājam ir tiesības saņemt samaksu par Pasūtītājam pilnībā, kvalitatīvi un atbilstoši Līgumam sniegtiem Pakalpojumiem;
6.2.2. pieprasīt no Pasūtītāja nepieciešamo informāciju, kas ir saistīta ar Pakalpojumu izpildi.

7. PUŠU ATBILDĪBA UN LĪGUMSODS
7.1. Izpildītājs apņemas pilnā apmērā atlīdzināt Pasūtītājam un/vai trešajām personām zaudējumus un/vai izdevumus, kas radušies Pasūtītājam un/vai trešajām personām Izpildītāja, tā darbinieku, citu Pakalpojuma izpildē Izpildītāja iesaistītu personu prettiesiskas darbības vai bezdarbības dēļ, sniedzot Pakalpojumus.
7.2. Ja Pasūtītāja vainas dēļ tiek novilcināti Līgumā noteiktie maksājumi, Izpildītājs ir tiesīgs prasīt no Pasūtītāja līgumsodu 0,5% apmērā no savlaicīgi nesamaksātās summas par katru nokavēto dienu, bet ne vairāk kā 10% (desmit procenti) no pamatparāda.
7.3. Par katru Līgumā vai tā pielikumos noteikto pienākumu pārkāpumu Pasūtītājs var Izpildītājam piemērot līgumsodu līdz 50,00 EUR  (piecdesmit eiro) apmēram. 
7.4. Ja Izpildītājs neievēro tehniskajā specifikācijā noteiktās prasības, tad Pasūtītājam ir tiesības ieturēt samaksu par tekošo mēnesi.
7.5. Ja Izpildītājs veic  pakalpojumu nekvalitatīvi, neievēro Pasūtītāja pieteiktās pretenzijas vai neievēro noteiktos pakalpojuma reaģēšanas laikus, tad Pasūtītājam ir tiesības samazināt samaksu par attiecīgā pakalpojuma sniegšanu.
7.6. Puses vienojas, ka Pasūtītājam saskaņā ar Līgumu pienākošos līgumsodus un zaudējumus Pasūtītājs ir tiesīgs vienpusēji aprēķināt un atskaitīt no jebkura maksājuma, kas, pamatojoties uz šo Līgumu, pienākas Izpildītājam, pirms tā izmaksas Izpildītājam.
7.7. Līgumsoda samaksa neatbrīvo Puses no šī Līguma saistību pilnīgas izpildes un izdevumu un/vai zaudējumu atlīdzināšanas pienākuma.
7.8. Izpildītājs par savu Apakšuzņēmēju un tā personāla rīcību Līguma ietvaros atbild kā par savu.

8. APAKŠUZŅĒMĒJU PIESAISTES UN NOMAIŅAS KĀRTĪBA.

8.1. Apakšuzņēmēju nomainīšanas kārtība, atbilstoši Publisko iepirkumu likuma 62.pantam: 
8.2. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem: 
8.3. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
8.4.  tiek nomainīts apakšuzņēmējs, uz kura iespējām iepirkuma procedūrā izraudzītais Pretendents balstījies, lai apliecinātu savas kvalifikācijas atbilstību iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais Pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publiskā iepirkuma likuma 42. panta otrās daļas 1.,2, 3., 4., 5., 6., 7., 10., 11., 12., 13., un 14. punktā minētajiem izslēgšanas gadījumiem  minētajiem Pretendentu izslēgšanas noteikumiem;
8.5. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem. 
8.6. Pasūtītājs pieņem lēmumu atļaut vai atteikt iepirkuma procedūrā izraudzītā Pretendenta  apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.


9. PERSONAS DATU AIZSARDZĪBA
9.1. Veicot apmaiņu ar fizisko personu datiem, kas nepieciešami līgumā noteikto saistību izpildei, puse, kura sniedz fizisko personu datus, tos pienācīgi šifrē vai aizsargā kādā citā veidā un nodrošina, ka tie ir pieejami tikai īpaši ieceltiem attiecīgās puses darbiniekiem.
9.2. Pusēm ir tiesības apstrādāt no otras puses iegūtos fizisko personu datus tikai ar mērķi nodrošināt līgumā noteikto saistību izpildi, ievērojot normatīvajos aktos (t.sk. starptautiskajos) noteiktās prasības šādu datu apstrādei, izmantošanai un aizsardzībai.
9.3. Puse, kura nodod otrai pusei fizisko personu datus apstrādei, atbild par piekrišanas iegūšanu no attiecīgajiem datu subjektiem.
9.4. Puses apņemas nenodot tālāk trešajām personām no otras puses iegūtos fizisko personu datus, izņemot gadījumus, kad līgumā ir noteikts citādāk vai normatīvie akti (t.sk. starptautiskie) paredz šādu datu nodošanu.
9.5. Ja saskaņā ar piemērojamiem normatīvajiem aktiem pusei var rasties pienākums nodot tālāk trešajām personām no otras puses iegūtos fizisko personu datus, attiecīgā puse pirms šādu datu nodošanas informē par to otru pusi, ja vien spēkā esošie normatīvie akti to neaizliedz.
9.6. Puses apņemas pēc otras puses pieprasījuma iznīcināt no otras puses iegūtos fizisko personu datus, ja izbeidzas nepieciešamība tos apstrādāt līguma izpildes nodrošināšanai.
9.7. Katra no pusēm ir tiesīga nekavējoties apturēt turpmāku personas datu nosūtīšanu, ja otra puse nenodrošina datu apstrādes prasību ievērošanu t.sk. no attiecīgās puses darbiniekiem vai apakšuzņēmējiem, ko tai uzliek šis līgums vai jebkādi piemērojamie normatīvie akti. Šajā gadījumā puse, kura konstatē pārkāpumu, ir tiesīga pieprasīt otrai pusei nodoto datu atdošanu atpakaļ un tam sekojošu datu dzēšanu no otras puses sistēmām.  
9.8. Pēc Līguma izbeigšanas vai darbības termiņa beigām, puses nodod atpakaļ no otras puses saņemtos personas datus un to kopijas un/vai, ciktāl to pieļauj piemērojamie normatīvie akti, iznīcina visus šādus datus.

10. NEPĀRVARAMA VARA

10.1. Puses tiek atbrīvotas no šajā Līgumā noteikto saistību pilnīgas vai daļējas izpildes, ja pēc Līguma parakstīšanas iestājušies nepārvarami, ārkārtēja rakstura apstākļi, kurus Puses nevarēja ne paredzēt, ne ietekmēt.
10.2. Šī Līguma ietvaros par nepārvaramiem, ārkārtēja rakstura apstākļiem tiek uzskatīti: karš, kara darbība, iekšējie nemieri, dabas stihijas, ugunsnelaimes, avārijas, Latvijas valsts varas pieņemtie likumi un valsts pārvaldes iestāžu lēmumi.
10.3. Pusei, kura atsaucas uz nepārvaramu, ārkārtēja rakstura apstākļu darbību, par to ne vēlāk kā piecu darba dienu laikā rakstveidā jāpaziņo otrai Pusei, vienlaicīgi norādot, kad, pēc tās domām, būtu iespējams izpildīt savas saistības. 
10.4. Ja 15 dienu laikā pēc nepārvaramu, ārkārtēja rakstura apstākļu iestāšanās, to darbība turpinās, Puse ir tiesīga vienpusēja kārtā pārtraukt šo Līgumu, rakstveidā paziņojot par to otrai Pusei.
10.5. Ja Līgums tiek izbeigts minēto apstākļu dēļ un Izpildītājs līdz Līguma izbeigšanas paziņojuma saņemšanai ir pienācīgi pildījis visas savas līgumsaistības, Pasūtītājs samaksā Izpildītājam par līdz Līguma izbeigšanas paziņojuma saņemšanas brīdim pienācīgi veikto Pakalpojumu.

11. STRĪDI
11.1. Visi strīdi, kas rodas šī Līguma sakarā, vispirms tiek risināti Pušu savstarpējās sarunās, ja sarunās strīdu atrisināt neizdodas, tad jebkurš strīds, domstarpība vai prasība, kas izriet no šī Līguma, tiks izšķirts Latvijas Republikas tiesā, piemērojot Latvijas Republikas normatīvos aktus.
11.2. Ja sakarā ar Līgumu vai tā izpildi starp Pusēm pastāv strīds vai kāda no Pusēm ir iesniegusi prasību tiesā, tas nav pamats Izpildītājam pārtraukt un/vai apturēt Pakalpojuma sniegšanu vai kā citādi kavēt Pakalpojumu sniegšanu, kā arī Pasūtītājam aizturēt maksājumus vai kā citādi Pusēm nepildīt tos pienākumus, kuri tieši nav saistīti ar strīdu, izņemot ja šāda Līguma izpildes pārtraukšana vai maksājuma aizturēšana noteikta Līgumā.

12. KONFIDENCIALITĀTE
12.1. Izpildītājs apņemas ievērot konfidencialitāti, tajā skaitā:
12.1.1. nodrošināt Līgumā minētās informācijas neizpaušanu, tajā skaitā no trešo personu puses, kas piedalās vai ir iesaistītas Līguma izpildē;
12.1.2. aizsargāt, neizplatīt un bez iepriekšējas Pasūtītāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par Pasūtītāja darbību, kas kļuvusi Izpildītājam pieejama Līguma izpildes gaitā.
12.2. Pasūtītājs apņemas ievērot konfidencialitāti  un bez Izpildītāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu, kurus pirms šā Līguma noslēgšanas Izpildītājs ir noteicis kā komercnoslēpumu un attiecīgi par to pirms Līguma noslēgšanas ir informējis Pasūtītāju. Jebkurā gadījumā, Izpildītājs nevar noteikt par komercnoslēpumu Līguma priekšmetu un tā izpildes rezultātu.
12.3. Konfidencialitātes ierobežojumi neattiecas uz publiski un vispārpieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām.
12.4. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.
12.5. Puses vienojas, ka konfidencialitātes noteikumu neievērošana ir Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
12.6. Šī Līguma nodaļas noteikumiem nav laika ierobežojuma un uz to neattiecas Līguma darbības termiņš. 

13. PUŠU PĀRSTĀVJI
13.1. Lai sekmētu līgumsaistību izpildi pienācīgā kārtā un šajā Līgumā noteiktajos termiņos, Puses nosaka savas kontaktpersonas.
13.2. Pasūtītāja kontaktpersona pilnībā pārzina Sistēmas un Līguma noteikumus un viņai ir tiesības, nepārkāpjot Līguma robežas, pieņemt lēmumus un risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Pasūtītāju un Izpildītāju, pieprasīt no Izpildītāja informāciju, sniegt informāciju Izpildītājam, nodrošināt ar Līgumu saistītās dokumentācijas nodošanu/ pieņemšanu, organizēt Pakalpojumu pieņemšanu, dot norādījumus par Līguma un Pakalpojumu izpildi, kā arī veikt citas darbības, kas saistītas ar pienācīgu Līgumā paredzēto saistību izpildi, bet viņa nav pilnvarota izdarīt grozījumus un papildinājumus Līgumā, ieskaitot, grozīt Līguma summas un/vai Pakalpojumu izpildes termiņus vai Pakalpojumu apjomus. Pasūtītāja kontaktpersonas norādītas Līguma 6. pielikumā.
Izpildītāja kontaktpersona pilnībā pārzina Līguma noteikumus un viņai ir tiesības, nepārkāpjot Līguma robežas, pieņemt lēmumus un risināt visus ar Līguma izpildi saistītos jautājumus, parakstīt Līgumā noteiktos aktus, pretenzijas, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Pasūtītāju un Izpildītāju, pieprasīt no Pasūtītāja informāciju, sniegt informāciju Pasūtītājam, nodrošināt ar Līgumu saistītās dokumentācijas nodošanu/ pieņemšanu, nodrošināt Pakalpojumu pieņemšanu, dot norādījumus par Līguma un Pakalpojumu izpildi, kā arī veikt citas darbības, kas saistītas ar pienācīgu Līgumā paredzēto saistību izpildi. Izpildītāja kontaktpersona: Jurijs Dunders, tālr. 67520263; 26486449, e-pasts: jurijs.dunders@megasargs.lv



14. [bookmark: p-610243][bookmark: p63]LĪGUMA SPĒKĀ STĀŠANĀS, GROZĪJUMI UN IZBEIGŠANA
14.1. Līgums stājas spēkā dienā, kad Līgumu ir parakstījušas abas Puses.  Pakalpojuma izpilde tiek uzsākta ar 2024. gada 19. martu. 
14.2. Līgums ir noslēgts uz laiku līdz 2026.gada 30. jūnijam.  
14.3. Puses šo Līgumu var izbeigt, par to savstarpēji rakstveidā vienojoties.
14.4. Pasūtītājs šo Līgumu var izbeigt, vismaz 1 (vienu) mēnesi iepriekš rakstveidā par to informējot Izpildītāju. 
14.5. Izpildītājs šo Līgumu var izbeigt, vismaz 3 (trīs) mēnešus iepriekš rakstveidā par to informējot Pasūtītāju. 
14.6. Pasūtītājam ir tiesības vienpusēji atkāpties no Līguma vai samazināt Pakalpojumu apmēru, par to rakstiski paziņojot Izpildītājam 10 (desmit) darba dienas iepriekš un neatlīdzinot tādējādi radušos zaudējumus, ja:
14.6.1. Izpildītājam ir uzsākts maksātnespējas process, likvidācija; 
14.6.2. Pakalpojums tiek sniegts neatbilstoši Latvijas Republikā spēkā esošo normatīvo aktu prasībām vai Līguma prasībām, Izpildītājs neievēro tiesiskus Pasūtītāja norādījumus vai arī nepilda kādas Līgumā noteiktās saistības vai pienākumus un, ja Izpildītājs šādu neizpildi nav novērsis 5 (piecu) darba dienu laikā pēc attiecīga rakstiska Pasūtītāja paziņojuma nosūtīšanas;
14.6.3. Pasūtītājam ir zudusi nepieciešamība saņemt Pakalpojumu vai tā daļu Objektā; 
14.6.4. tiek konstatēts kāds no Publisko iepirkumu likuma 64.panta pirmajā daļā minētajiem gadījumiem, kas Pasūtītājam dod tiesības vienpusēji atkāpties no Līguma.
14.7. Pasūtītājam ir tiesības nekavējoties vienpusēji atkāpties no Līguma neatlīdzinot tādējādi radušos zaudējumus, ja:
14.7.1.  Līgumu nav iespējams izpildīt tādēļ, ka Līguma izpildes laikā attiecībā uz Izpildītāju ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
14.8.  Iepirkuma līgumā var tikt veikti grozījumi, ievērojot Publisko iepirkumu likuma 61. panta noteikumus:
14.8.1. grozījumi ir pieļaujami, ja tie nemaina iepirkuma līguma vispārīgo raksturu;
14.8.2. palielinās vai samazinās pasūtītāja objektu atrašanās vietas, iekārtu apjoms;
14.8.3. Līguma grozījumu vērtība nedrīkst sasniegt 10 % (desmit procentus) no kopējās sākotnējās līguma summas.

15. CITI NOTEIKUMI
15.1. Jebkuri grozījumi vai papildinājumi Līgumā, izdarāmi rakstveidā un tie kļūst par Līguma neatņemamu sastāvdaļu pēc tam, kad tos ir parakstījušas abas Puses. 
15.2. Puses var nomainīt Līguma 12.sadaļā norādītās personas, par to rakstiski informējot otru Pusi 3 (trīs) darba dienas iepriekš. Šādā gadījumā nav nepieciešams veikt grozījumus Līgumā.
15.3. Ja kāds no Līguma noteikumiem zaudē spēku normatīvo aktu grozījumu rezultātā, pārējie Līguma noteikumi nezaudē spēku un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
15.4. Ja kāds no Līgumā vai tā pielikumos norādītajiem normatīvajiem aktiem zaudē spēku un tā vietā tiek pieņemts jauns normatīvais akts, kurš regulē tos pašus jautājumus, kurus regulēja spēku zaudējušais akts, ar tā spēkā stāšanās brīdi piemēro jauno, spēkā esošo normatīvo aktu.
15.5. Ja kādai no Pusēm tiek mainīts juridiskais statuss vai kādi šajā Līgumā minētie Pušu rekvizīti (tālruņa, faksa numurs, adreses, u.c.), tad tā Puse nekavējoties rakstiski paziņo par to otrai Pusei. Ja saistītā Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par saistīto Pusi.
15.6. Līgums sagatavots latviešu valodā uz 9 (deviņām) lapām, elektroniskā dokumenta veidā  – parakstīts ar drošu elektronisko parakstu un satur laika zīmogu. Pusēm ir pieejams abpusēji parakstīts Līgums elektroniskā formātā.
15.7. Līgumam tā noslēgšanas brīdī tiek pievienoti šādi pielikumi, kas ir tā neatņemamas sastāvdaļas:
15.7.1. [bookmark: _Hlk525741136]1.pielikums. Tehniskā specifikācija tehniskās apsardzes pakalpojumu nodrošināšanai uz 6 (sešām) lapām;
15.7.2. 2.pielikums – Finanšu piedāvājums (Excel Fails)
15.7.3. 3.pielikums – Pasūtītāja kontaktpersonas filiālēs uz 1 (vienas) lapas.
15.7.4. 4.pielikums – Pakalpojuma pieņemšanas – nodošanas akts uz 1 (vienas) lapas.

16. PUŠU REKVIZĪTI UN PARAKSTI


	PASŪTĪTĀJS
Valsts SIA „Šampētera nams”

Reģistrācijas Nr. 50003000771
Juridiskā adrese:  Ventspils iela 53-2, LV-1002 
E-pasts: info@sampeteranams.lv
A/S „Swedbank”
Kods: HABALV22
Konts: LV36HABA0001401055645


Valdes locekle

__________________________________
Kristīne Krūmiņa
	IZPILDĪTĀJS:
SIA “Mega Sargs” 

Reģistrācijas Nr. 40003575463
Juridiskā adrese: Čiekurkalna 6. šķērslīnija 7a, Rīga, LV-1026 
Banka: AS SEB banka
Kods: UNLA LV2X
Konts:  LV24UNLA0050021813003
Tālrunis: 67520263
E-pasts: info@megasargs.lv

Valdes locekle


  ________________
Danute Ambaine





4.pielikums

PAKALPOJUMU PIEŅEMŠANAS – NODOŠANAS AKTS (paraugs)


__________________, vienotais reģistrācijas Nr.__________, kuru pārstāv Saimniecības vadītājs ___________, no vienas puses kā Pasūtītājs,
_________________, vienotais reģistrācijas Nr. __________, kuru pārstāv ___________, no otras puses kā Izpildītājs,
Apliecina, ka Izpildītājs no __________līdz ___________ ir nodrošinājis apsardzes pakalpojumus saskaņā ar 2024. gada __. ________ līgumu Nr. ____ par  tehniskās apsardzes un apsardzes tehnisko sistēmu apkalpošanas pakalpojumu sniegšanu objektā ______, _______, ēka ar kadastra apzīmējumiem ________________).
Parakstot šo aktu, Puses apstiprina, ka Pakalpojumi ir sniegti pilnā apmērā un to kopējās izmaksas ir šādas:

	Nr. p.k.
	Pakalpojums
	Summa EUR bez PVN 

	 
	 
	 

	 
	 
	 

	 
	 
	 

	 
	 
	 

	 
	 
	 

	 
	 
	 

	Summa bez PVN
	 

	PVN 21%
	 

	Summa ar PVN
	 



IZPILDĪTĀJS                                                                                                 PASŪTĪTĀJS
____________________	     _____________________

